wannaphong/clean_thaiwikipedia huggingface dataset:
# วัดบางซ้ายนอก
วัดบางซ้ายนอก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเต่าเล่า อำเภอบางซ้าย จังหวัดพระนครศรีอยุธยา มีที่ดินเนื้อที่ตั้งวัด 11 ไร่ 1 งาน 14 ตารางวา ปัจจุบัน พระครูวิจิตรธรรมานุรักษ์ (สมจิตร ยสปาโล) ดำรงตำแหน่งเจ้าอาวาส

วัดบางซ้ายนอกตั้งวัดเมื่อวันที่ 20 มีนาคม พ.ศ. 2425 ผู้บริจาคที่ดินให้สร้างวัดมีนามว่าฉิม ชาวบ้านจึงมักเรียกว่า วัดตาฉิม บางคนเรียก วัดปลายบาง เพราะวัดนี้ตั้งอยู่สุดเขตของจังหวัดพระนครศรีอยุธยา ติดต่อกับจังหวัดสุพรรณบุรี ใกล้ ๆ กันเป็นที่ตั้งของวัดบางซ้ายใน วัดนี้อยู่ด้านนอกไกลออกไปจึงได้นามว่า "วัดบางซ้ายนอก" วัดได้รับพระราชทานวิสุงคามสีมาเมื่อวันที่ 20 พฤศจิกายน พ.ศ. 2467 เขตวิสุงคามสีมา กว้าง 80 เมตร ยาว 120 เมตร 

อาคารเสนาสนะที่สำคัญ ได้แก่ อุโบสถ กว้าง 6 เมตร ยาว 14 เมตร สร้างเมื่อ พ.ศ. 2510 โครงสร้างคอนกรีตเสริมเหล็ก หอสวดมนต์ กว้าง 8 เมตร ยาว 16 เมตร สร้างเมื่อ พ.ศ. 2501 เป็นอาคารไม้ ศาลาการเปรียญ กว้าง 18 เมตร ยาว 28 เมตร สร้างเมื่อ พ.ศ. 2500 สร้างด้วยไม้และคอนกรีต กุฏิสงฆ์ จำนวน 10 หลัง เป็นอาคารไม้ ศาลาธรรมสังเวชและมีศาลากลางน้ำ ปูชนียวัตถุที่สำคัญได้แก่ พระประธานในอุโบสถ เจดีย์บรรจุพระธรรม 1 องค์ ฐานกว้างด้านละ 6 เมตร สูง 10 เมตร และรูปปั้นหลวงปู่รอด (พระครูอดุลวุฒิกร)
# วัดหนองบัว (จังหวัดฉะเชิงเทรา)
วัดหนองบัว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองแหน อำเภอพนมสารคาม จังหวัดฉะเชิงเทรา ที่ดินตั้งวัดมีเนื้อที่ 8 ไร่ 1 งาน 62 ตารางวา ปัจจุบันมีพระครูอดุลประทุมกิจ เป็นเจ้าอาวาส

วัดหนองบัวเป็นวัดในชุมชนที่ประชาชน ตั้งวัดเมื่อ พ.ศ. 2321 ชาวเวียงจันทน์ซึ่งอพยพมาจากประเทศลาว ได้ร่วมใจกันสร้างวัดใกล้หนองน้ำซึ่งเต็มไปด้วยดอกบัว จึงตั้งชื่อว่า "วัดหนองบัว" ได้รับพระราชทานวิสุงคามสีมา เมื่อวันที่ 3 กรกฎาคม พ.ศ. 2528 ด้านการศึกษาทางวัดได้เปิดสอนโรงเรียนพระปริยัติธรรมแผนกธรรมเมื่อ พ.ศ. 2433 นอกจากนั้นยังให้ทางราชการตั้งโรงเรียนในที่ดินวัด คือ โรงเรียนวัดหนองบัว (พิทักษ์ราษฎร์บำรุง) เริ่มก่อตั้งครั้งแรก เมื่อวันที่ 6 กรกฎาคม พ.ศ. 2465 เริ่มแรกอาศัยศาลาการเปรียญวัดหนองบัวเป็นที่ศึกษาเล่าเรียน โดยมีพระครูทองสุข เจ้าอาวาสวัดหนองบัวเป็นผู้อุปการะ

วัดมีประเพณีขึ้นเขาเผาข้าวหลาม ซึ่งจะถวายข้าวหลามแด่พระภิกษุสงฆ์ วัดหนองบัว ประเพณีนี้มีในวันขึ้น 15 ค่ำเดือน 3 ของทุกปี
# โทนี บาร์ตัน
แอนโทนี เอ็ดเวิร์ด บาร์ตัน (5 เมษายน ค.ศ. 1937 - 20 สิงหาคม ค.ศ. 1993) เป็นนักฟุตบอล เล่นในตำแหน่งปีกขวา และผู้จัดการทีมชาวอังกฤษ เขาเกิดในซัตตัน, เซอร์เรย์ และคุมทีมแอสตันวิลลา จนประสบความสำเร็จในยูโรเปียนคัพ นัดชิงชนะเลิศ 1982 สามเดือนหลังจากคุมทีม ตามด้วยการเอาชนะบาร์เซโลนาซึ่งเป็นแชมป์ยูฟ่าคัพในยูโรเปียนซูเปอร์คัพ 1982

 อาชีพนักฟุตบอล 
โทนี บาร์ตัน เริ่มต้นอาชีพการค้าแข้งกับฟูลัมในฐานะนักฟุตบอลเยาวชน หลังจากเล่นให้ซัตตันยูไนเต็ดสโมสรในบ้านเกิดของเขาด้วยสัญญายืมตัว เขาก็ผันตัวเป็นนักฟุตบอลอาชีพกับฟูลัมในเดือนพฤษภาคม ค.ศ. 1954 เขาทำไป 8 ประตูจาก 49 นัดให้กับฟูลัม

เขาย้ายไปนอตทิงแฮมฟอเรสต์ในเดือนธันวาคม ค.ศ. 1959 แต่ไม่ประสบความสำเร็จ โดยลงเล่นเพียง 22 นัด (ยิงได้เพียงประตูเดียว) ต่อมาย้ายไปพอร์ตสมัทในเดือนธันวาคม ค.ศ. 1961 ซึ่งต่อมาเขาได้เป็นผู้เล่น-ผู้จัดการทีม หลังจากแขวนสตั๊ด (รองเท้าฟุตบอล, เลิกเล่นฟุตบอล) โดยลงเล่นไป 130 นัดและทำได้ 34 ประตูให้กับพอร์ตสมัท เขายังคงอยู่ในตำแหน่งสตาฟฟ์โค้ชของสโมสร

 อาชีพโค้ชและผู้จัดการทีม 
ต่อมาเขาได้เข้าร่วมทีมสตาฟฟ์โค้ชที่แอสตันวิลลา และกลายเป็นผู้ช่วยผู้จัดการทีมของรอน ซอนเดอส์ ในปี ค.ศ. 1980 วิลล่าคว้าแชมป์ดิวิชัน 1 ในปี ค.ศ. 1981 (แชมป์ลีกครั้งแรกของพวกเขาในรอบ 71 ปี) และบาร์ตันได้รับการเลื่อนตำแหน่งเป็นผู้จัดการทีมในเดือนกุมภาพันธ์ ค.ศ. 1982 หลังจากซอนนเดอส์ลาออก
# อี ดา-อิน (นักแสดงเกิด พ.ศ. 2535)
อี ดา-อิน (ชื่อจริง ; เกิด 5 พฤศจิกายน ค.ศ. 1992) เป็นนักแสดงหญิงชาวเกาหลีใต้

 ชีวิตส่วนตัว 
อี ดา-อิน เป็นลูกสาวของนักแสดงชื่อดังคย็อน มี-รี ที่โด่งดังจากการรับบท แชซังกุง ในแดจังกึม จอมนางแห่งวังหลวง และพระนางฮเยกย็อง ในลีซาน จอมบัลลังก์พลิกแผ่นดิน อี ฮง-ฮ็อน พ่อเลี้ยงของเธอรับเลี้ยงเธอและอี ยู-บี พี่สาวของเธอ หลังจากแต่งงานกับคย็อน มี-รี ในปี ค.ศ. 1998 หลังจากแม่ของเธอแต่งงานใหม่ อีได้เปลี่ยนชื่อและนามสกุลจริงของเธอจาก อิม ยู-คย็อง ซึ่งอิมเป็นนามสกุลของพ่อแท้ ๆ ของเธอเป็น อี จู-ฮี อี ดา-อิน เปลี่ยนชื่อจริงของเธออีกครั้งจาก อี จู-ฮี เป็น อี รา-ยุน ก่อนการแต่งงานของเธอ แต่เธอไม่ได้เปลี่ยนชื่อในการแสดงของเธอ

 ความสัมพันธ์และการแต่งงาน 
อี ดา-อิน คบหากับพระเอกชื่อดังอี ซึง-กี ตั้งแต่ปลายปี ค.ศ. 2020 ต่อมาในวันอังคารที่ 7 กุมภาพันธ์ ค.ศ. 2023 อี ซึง-กี ได้ประกาศหมั้นกับอี ดา-อิน ในจดหมายที่โพสต์ในบัญชีโซเชียลมีเดียของเขา  ทั้งคู่แต่งงานกันเมื่อวันที่ 7 เมษายน 2023 ที่ Grand International Seoul Pamas ต่อหน้าเพื่อนและสมาชิกในครอบครัวเท่านั้น

เมื่อวันที่ 1 พฤศจิกายน 2023 ต้นสังกัดของเธอยืนยันว่าอีกำลังตั้งครรภ์ลูกคนแรกและมีกำหนดคลอดในเดือนกุมภาพันธ์ 2024
# ตัฟซีร อิบน์ กะษีร
ตัฟซีร อัลกุรอาน อัลอะซีม หรือที่รู้จักกันดีในชื่อ ตัฟซีร อิบน์ กะษีร เป็นตัฟซีร โดย อิบน์ กะษีร (เสียชีวิต ฮิจญ์เราะฮ์ที่ 774) เป็นหนึ่งในหนังสืออิสลามที่มีชื่อเสียงที่สุดเกี่ยวกับศาสตร์แห่งการตีความอัลกุรอาน นอกจากนี้ยังรวมถึงคำวินิจฉัยทางกฎหมายและดูแลหะดีษและมีชื่อเสียงว่าเกือบจะปราศจากอิสรออีลียาต เป็นตัฟซีรที่มีกลุ่มซะละฟีใช้มากที่สุด

 เบื้องหลัง 
อิบน์ กะษีร ไม่ได้ระบุวันที่เริ่มต้นของเขาในคำอธิบายหรือวันที่เสร็จสิ้น แต่บางคนอนุมานถึงยุคที่เขาแต่งขึ้นจากหลักฐานจำนวนหนึ่ง ซึ่ง

 ว่าเขาเขียนตัฟซีร มากกว่าครึ่งหนึ่งในชีวิตของชัยค์ของเขา อัลมิซซีย์ (เสียชีวิต ฮ.ศ. 742) ตามข้อเท็จจริงที่เขากล่าวถึงเมื่อตีความ ซูเราะฮ์ อัลอัมบิยาอ์ ชัยค์ อัลมิซซีย์ของเขาและการดุอาอ์ให้เขามีชีวิตยืนยาว
 อับดุลลอฮ์ อัซซัยละอีย์ (เสียชีวิต ฮ.ศ. 762) อ้างถึงเขาในหนังสือตัครีจญ์ อะฮาดีษ อัลกัชชาฟ ซึ่งระบุว่ามีการเผยแพร่ก่อนปี ฮ.ศ. 762
 มีแนวโน้มว่าเขาจะเขียนอรรถกถาเสร็จในวันศุกร์ที่ 10 ญุมาดัษษานี ฮ.ศ. 759 เมื่อมาในฉบับมักกะฮ์ ซึ่งถือเป็นสำเนาที่เก่าแก่ที่สุด

 สถานะของการตีความและความสนใจของนักวิชาการนั่นเอง 

 อัสซุยูฏี กล่าวว่า: "เขา (หมายถึง: อิบน์ กะษีร) มีการตีความที่ไม่ได้แต่งขึ้นตามสไตล์ของเขา”
 มุฮัมมัด อิบน์ อะลี อัชเชากานี กล่าวว่า: “ท่านมีการตีความที่มีชื่อเสียง และมีอยู่เป็นเล่มๆ และมันถูกรวบรวมในวาอี และถ่ายทอดสำนักแห่งความคิด, ข่าวสาร และร่องรอย และพูดสุนทรพจน์ที่ดีที่สุดและแท้จริงที่สุด และ เป็นหนึ่งในการตีความที่ดีที่สุด“
 อะหมัด มุฮัมมัด ชากิร กล่าวว่า: “ หลังจากนั้น การตีความของอัลฮาฟิซ อิบน์ กะษีร ก็เป็นการตีความที่ดีที่สุดเท่าที่เราเคยเห็นมา และดีที่สุดและแม่นยำที่สุดรองจากการตีความของตัฟซีรของอิมาม อะบูญะอ์ฟัร อัฏเฏาะบะรี”
 มุฮัมมัด อิบน์ ญะอ์ฟัร อัลกัตตานี กล่าวว่า: “มันเต็มไปด้วยหะดีษและคำบรรยายที่มีสายโซ่ของการถ่ายทอดจากผู้บรรยายของพวกเขา ในขณะที่พูดคุยกันถึงความถูกต้องและความอ่อนแอ”
 อับดุลอะซีซ อิบน์ บาซ กล่าวว่า: " การตีความของอิบน์ กะษีร เป็นการตีความที่ยิ่งใหญ่ การตีความของซะละฟี ตามวิธีการของ อะฮ์ลุสซุนนะฮ์ วัลญะมาอะฮ์ และหากหะดีษได้รับการดูแลและแนวทางของพวกเขา และพวกเขามาจากผู้แต่งของพวกเขา ฉันไม่รู้ว่ามันมีความคล้ายคลึงกันอย่างไร” 

 ฉบับ 
+ประวัติฉบับปีภาษานักแปลสำนักพิมพ์พิมพ์2000อังกฤษเศาะฟียุรเราะห์มาน อัลมุบาร็อกฟูรีย์ดารุสสะลาม, ริยาดพิมพ์หนังสือ2000อังกฤษเศาะฟียุรเราะห์มาน อัลมุบาร็อกฟูรีย์ดารุสสะลาม, ริยาดอีบุ๊ก2000อาหรับเศาะฟียุรเราะห์มาน อัลมุบาร็อกฟูรีย์ดารุสสะลาม, ริยาดพิมพ์หนังสือ2009ภาษาอูรดูพิมพ์หนังสือ2015ภาษาไทยอาจารย์ ชากิรีน บุญมาเลิศศูนย์หนังสืออิสลามแห่งประเทศไทยพิมพ์หนังสือ2019เตลูกูพิมพ์หนังสือ
# อิเซไก โชกัง วะ นิโดเมะ เดซุ
อิเซไก โชกัง วะ นิโดเมะ เดซุ  เป็นซีรีส์ไลต์โนเวลญี่ปุ่น เขียนโดยคาซูฮะ คิชิโมโตะ และวาดภาพประกอบโดย 40ฮาระ เผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่เดือนมีนาคม พ.ศ. 2558 ถึงธันวาคม พ.ศ. 2559 ตามด้วยบทส่งท้าย 9 บทระหว่างเดือนกุมภาพันธ์ พ.ศ. 2560 ถึงตุลาคม พ.ศ. 2563 ภายหลังสำนักพิมพ์ฟูตาบาชะได้รับลิขสิทธิ์ตีพิมพ์เป็นหนังสือในเครือมอนสเตอร์บุงโกะทั้งหมด 5 เล่มตั้งแต่เดือนตุลาคม พ.ศ. 2558 ถึงกรกฎาคม พ.ศ. 2560 มังงะดัดแปลงวาดภาพโดยอาราชิยามะ เผนแพร่ออนไลน์ทางเว็บคอมิกแอ็กชันของสำนักพิมพ์ฟูตาบาชะตั้งแต่เดือนมิถุนายน พ.ศ. 2561 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 8 ซีรีส์อนิเมะโทรทัศน์ดัดแปลงผลิตโดยสตูดิโอเอล ออกอากาศตั้งแต่เดือนเมษายนถึงมิถุนายน พ.ศ. 2566

 ตัวละคร 

 สื่อ 
 ไลต์โนเวล 

 มังงะ 

 อนิเมะ 

 รายชื่อตอน
# รอยเลื่อนอานาโตเลียตะวันออก
รอยเลื่อนอานาโตเลียตะวันออก  เป็นแนวรอยเลื่อนหลักแบบรอยเลื่อนตามแนวระดับ (strike-slip fault) พาดจากทางตะวันออกไปยังภาคกลางตอนใต้ของตุรกี ก่อให้เกิดการเคลื่อนที่ผ่านกันของแผ่นธรณีภาคระหว่างแผ่นเปลือกโลกอานาโตเลียกับแผ่นเปลือกโลกอาระเบียซึ่งเคลื่อนตัวไปทางเหนือ ความแตกต่างสัมพัทธ์ในการเคลื่อนที่ของแผ่นเปลือกโลกทั้งสองแสดงเป็นรอยเลื่อนแบบซ้ายเข้า (หรือ left-lateral fault) รอยเลื่อนอานาโตเลียตะวันออกและรอยเลื่อนอานาโตเลียเหนือมีส่วนร่วมในการเคลื่อนตัวไปทางทิศตะวันตกของแผ่นอานาโตเลียเนื่องจากถูกแรงเค้นจากการชนกันอย่างต่อเนื่องกับแผ่นเปลือกโลกยูเรเชีย

รอยเลื่อนอานาโตเลียตะวันออกมีแนวมุ่งไปทางตะวันออกเฉียงเหนือ โดยเริ่มจาก ในตอนเหนือสุดของชุดรอยเลื่อนแปลงเดดซี (Dead Sea Transform) แล้วไปสิ้นสุดที่รอยต่อสามผสานคาร์ลือโอวา  ซึ่งบรรจบกับรอยเลื่อนอานาโตเลียเหนือ

 การเกิดแผ่นดินไหว 
ตั้งแต่ พ.ศ. 2482 ถึง พ.ศ. 2542 เกิดแผ่นดินไหวต่อเนื่องไปทางตะวันตกตามแนวรอยเลื่อนอานาโตเลียเหนือ แต่ตั้งแต่ พ.ศ. 2541 มีชุดของแผ่นดินไหวตามแนวรอยเลื่อนอานาโตเลียตะวันออก โดยเหตุการณ์เริ่มต้นจากแผ่นดินไหวอาดานา–เจย์ฮัน พ.ศ. 2541 และรวมถึงแผ่นดินไหวบิงเกิล พ.ศ. 2546, แผ่นดินไหวเอลาซือ พ.ศ. 2553, แผ่นดินไหวเอลาซือ พ.ศ. 2563 และแผ่นดินไหวในประเทศตุรกีและประเทศซีเรีย พ.ศ. 2566
# อัลทุนฮีซาร์
อัลทุนฮีซาร์  เป็นเมืองและอำเภอของจังหวัดนีแด ภูมิภาคอานาโตเลียกลาง ประเทศตุรกี ณ ค.ศ. 2012 อำเภอนี้มีประชากร 14,416 คน ในจำนวนนี้อาศัยอยู่ในเมืองอัลทุนฮีซาร์ 2,969 คนPopulation of province/district centers and towns/villages by districts - 2012"  Address Based Population Registration System (ABPRS) Database. Turkish Statistical Institute. Retrieved 16 March 2014.
# บอร์ (จังหวัดนีแด)
บอร์  เป็นเมืองและอำเภอในจังหวัดนีแด ภูมิภาคอานาโตเลียกลาง ประเทศตุรกี ตั้งอยู่บนพื้นที่สูง (ความสูง)  และอยู่ทางตะวันออกเฉียงใต้ของนครนีแด  อำเภอนี้มีประชากร 59,919 คน ซึ่งจำนวนนี้อาศัยอยู่ในเมืองบอร์ 38,320 คนStatistical Institute
# รอมคอมแสนหวานของคู่นักเขียน
รอมคอมแสนหวานของคู่นักเขียน หรือ โอโตนาริ นิ กิงงะ  เป็นซีรีส์มังงะญี่ปุ่น แต่งเรื่องและวาดภาพโดยกิโดะ อามางากูเระ ตีพิมพ์ในนิตยสารกูด! อาฟเตอร์นูน นิตยสารมังงะแนวเซเน็งของสำนักพิมพ์โคดันชะตั้งแต่เดือนเมษายน พ.ศ. 2563 ซีรีส์อนิเมะโทรทัศน์ดัดแปลงสร้างโดยสตูดิโออาซาฮิโปรดักชัน ออกอากาศในเดือนเมษายนถึงเดือนมิถุนายน พ.ศ. 2566 และละครโทรทัศน์ดัดแปลงออกอากาศในเดือนเมษายนถึงพฤษภาคม พ.ศ. 2566

 ตัวละคร 

รับบทแสดงโดย ฮายาโตะ ซาโนะ

 

 สื่อ 
 มังงะ 

 ละคร 

 อนิเมะ 

 รายชื่อตอน
# วัดเจดีย์สูง
วัดเจดีย์สูง เป็นโบราณสถานทางด้านตะวันออกของอุทยานประวัติศาสตร์สุโขทัย ห่างจากประตูกําแพงหักไปทางทิศตะวันออกเฉียงใต้ ปัจจุบัน ปรากฏเหลือเจดีย์และเจดีย์รายของวิหารอุทยานประวัติศาตร์สุโขทัย, กรมศิลปากร. ทำเนียบโบราณสถานอุทยานประวัติศาสตร์สุโขทัย. 2561.

โบราณสถานแห่งนี้สันนิษฐานว่าสร้างราวพุทธศตวรรษที่ 20 เนื่องด้วยไม่ปรากฏหลักฐานในเอกสารและจารึก ลักษณะทางกายภาพของวัดเจดีย์สูง ประกอบด้วยโบราณสถานที่ล้อมรอมด้วยคูน้ำ ปรากฏเจดีย์ทรงระฆังก่อด้วยอิฐกว้างด้านละ 14 เมตร ฐานย่อมุมไม้สิบสองทรงสูงถัดขึ้นไปเป็นฐานซ้อนชั้นและองค์ระฆังสภาพค่อนข้างสมบูรณ์ถึงปลียอดมีความสูงจากฐานถึงยอด 33 เมตร ที่ตั้งของเจดีย์อยู่บนฐานสูงมาก 

ฐานเจดีย์รายก่ออิฐหลากขนาดจํานวน 7 องค์ตั้งเรียงรายอยู่โดยรอบเจดีย์ประธาน ฐานชุกชีก่ออิฐขนาดกว้าง 2.3 เมตร ยาว 3.6 เมตรอยู่ด้านทิศตะวันออกของเจดีย์ประธานเดิมคงอยู่ภายในวิหารแต่ในปัจจุบันไม่ปรากฏร่องรอยให้เห็นแล้ว
# สลัดหลวง
สลัดหลวง  หมายถึงบุคคลหรือเรือเอกชนที่ได้รับอนุญาตจากรัฐบาลให้เข้าร่วมทำสงครามทางทะเล ทั้งนี้เนื่องจากในยามศึกสงคราม การปล้นชิงเกิดขึ้นเป็นปกติในท้องทะเล ดังนั้นเรือพาณิชย์ส่วนใหญ่ก่อนคริสต์ศตวรรษที่ 19 จึงติดอาวุธเพื่อป้องกันตัว 

เรือที่มีหนังสืออนุญาตจากรัฐบาล จะสามารถกระทำการประทุษร้ายทุกรูปแบบในทะเลเพื่อประโยชน์ทางสงคราม ซึ่งรวมถึงการโจมตีเรือต่างชาติและยึดทรัพย์สินเป็นรางวัล รวมถึงจับตัวลูกเรืออีกฝ่ายเป็นเชลยสงคราม เรือที่ถูกยึดจะถูกบังคับขายทอดตลาดภายใต้กฎรางวัล (prize law) เงินที่ได้จากการขายเรือจะถูกแบ่งตามสัดส่วนระหว่าง ผู้สนับสนุนสลัดหลวง, เจ้าของเรือ, กัปตัน และลูกเรือ

การมีอยู่ของระบบสลัดหลวง เป็นหนึ่งในช่องทางสร้างรายได้อย่างงามให้แก่รัฐบาลในช่วงสงคราม อย่างไรก็ตาม การใช้ระบบนี้มีความเสี่ยงที่สลัดหลวงเหล่านี้จะผันตัวกลายเป็นโจรสลัดเมื่อสงครามสิ้นสุด
# โคชก์แซร์
โคชก์แซร์  เป็นหมู่บ้านในตำบลดีแซจ อำเภอกลาง เทศมณฑลโฆย จังหวัดอาเซอร์ไบจานตะวันตก ประเทศอิหร่าน จากสำมะโน พ.ศ. 2549 หมู่บ้านนี้มีประชากร 154 คนใน 32 ครัวเรือน
# บอร์ (เป็ตญิตซา)
บอร์  เป็นหมู่บ้านขนาดเล็กในเทศบาลเป็ตญิตซา ประเทศมอนเตเนโกร

ประชากร
รายงานจากสำมะโน ค.ศ. 2011 หมู่บ้านนี้มีประชากร 222 คน

+ กลุ่มชาติพันธุ์ใน ค.ศ. 2011เชื้อชาติจำนวนร้อยละ บอสนีแอก  212  95.5% อื่น ๆ /ไม่ระบุ  10  4.5% รวม  222 100%
# ยู ซาซาฮาระ
ยู ซาซาฮาระ (, 30 เมษายน –) เป็น นักพากย์หญิงชาวญี่ปุ่น เกิดในจังหวัดคุมาโมโตะ อยู่สังกัดไอแอมเอนเทอร์ไพรซ์

 ผลงานพากย์ 
 โทนาริโนะคิวเค็ตสึกิซัง (อามาโนะ อาการิ)
 คันดะงาวะ เจ็ตเกิลส์ (นามิกิ ริง)
 บันทึกชมรมริมเขื่อนหลังเลิกเรียน (คุโรอิวะ ยูกิ)
 ชาโดว์เฮาส์ (เอมิลิโกะ)
 อาร์พีจี ฟูโดซัง (คาซาอิโระ ฮิบิกิ)
 การปฏิวัติเวทมนตร์ขององค์หญิงเกิดใหม่กับยัยคุณหนูยอดอัจฉริยะ (ทิลตี คลาเร็ต)
 คู่หูต่างขั้วกับภารกิจกำจัดผี (โฮซึกิ ยาโยอิ)
# วัดควนปรง
วัดควนปรง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่ามิหรำ อำเภอเมืองพัทลุง จังหวัดพัทลุง 

ประวัติ
วัดควนปรงเป็นวัดโบราณ ไม่ปรากฏหลักฐานที่แน่ชัดในหนังสือ ประวัติวัดทั่วราชอาณาจักร เล่ม 3 กล่าวว่าวัดควนปรงสร้างขึ้นเมื่อ พ.ศ. 2142 ซึ่งตรงกับสมัยสมเด็จพระนเรศวรมหาราชในสมัยอยุธยา จากหลักฐานทางโบราณสถานและโบราณวัตถุที่ปรากฏในปัจจุบันล้วนเป็นในสมัยอยุธยาทั้งสิ้น ได้รับพระราชทานวิสุงคามสีมา เมื่อ พ.ศ. 2475 ซึ่งสอดคล้องกับทำเนียบวัดในจังหวัดพัทลุงของพระครูอริยสังวร

อาคารเสนาสนะ
อาคารเสนาสนะที่สำคัญ ได้แก่ อุโบสถหลังใหม่สร้างเมื่อ พ.ศ. 2501 ด้วยการก่ออิฐถือปูน เดิมเป็นอุโบสถไม้ทรงโถงไม่มีฝาผนังแบบศิลปะพื้นบ้านทั่วไป ภายในอุโบสถมีพระประธานปูนปั้นปางมารวิชัย ประดิษฐานบนฐานชุกชีหันพระพักตร์ไปทางทิศตะวันออก ฝีมือช่างพื้นเมืองศิลปะสมัยรัตนโกสินทร์ สองข้างพระประธานมีพระพุทธรูปศิลาขาว (หินอ่อน) ศิลปะพม่าจำนวน 3 องค์ซึ่งย้ายมาจากหอไตร

เจดีย์ก่อด้วยอิฐถือปูนปัจจุบันหักพังเหลือแต่ฐานรูปแปดเหลี่ยม ฐานแต่ละด้านมียักษ์ปูนปั้นแบกรับองค์ระฆัง แต่หักพังไปหมดแล้วองค์ระฆังเดิม เข้าใจว่าเป็นทรงลังกาได้พังเมื่อ พ.ศ. 2496 เล่ากันว่าเจดีย์ได้พังลงเพราะฟ้าผ่าปรากฏว่าได้พบพระพุทธรูปบูชาพระพิมพ์เนื้อชิน พระเงิน พระทอง พระสำริดเงินดอกจันทร์และเงินตรานโมจำนวนมากกรมศิลปากร. "วัดควนปรง" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 9 กุมภาพันธ์ 2566. เข้าถึงจาก http://gis.finearts.go.th/fineart/

หอไตรพระอุ่น เป็นอาคารไม้ทรงสี่เหลี่ยมจัตุรัสหลังคามุงด้วยกระเบื้องดินเผาลักษณะเป็นชั้น ๆ อิทธิพลศิลปะจีน
# เอริ เซ็นได
เอริ เซ็นได (30 ตุลาคม 1981 -) เป็นนักพากย์และนักแสดงชาวญี่ปุ่น สังกัดอยู่กรีนโน้ต เป็นครูสอนนักพากย์ที่ดวังโกะครีเอทีฟสคูล เกิดที่โตเกียว ส่วนสูง 148 ซม.Twitterでの発言（2010年1月26日）より。

 ผลงานพากย์ 
 ดอกไม้เพชฌฆาต (ทริเอลา)
 Yes! พรีเคียว 5 (มิมิโนะ คุรุมิ)
 ชิโงะฟุมิ (มิกาวะ ฟุมิกะ)
 บันทึกมรณะ เกมล่าท้าอนาคต (คาสึงาโนะ ทสึบากิ)
# มาจิโกะ
มาจิโกะ ไซโต  เป็นที่รู้จักด้วยชื่อในวงการว่า มาจิโกะ (Machiko หรือ Machico) เป็นนักร้องและนักพากย์ชาวญี่ปุ่น เกิดที่เมืองคุเระ จังหวัดฮิโรชิมะ อยู่สังกัดสไตล์คิวบ์Machico移籍のお知らせ,Machico オフィシャルHP,2022年12月1日 อยู่ค่ายเพลงนิปปงโคลอมเบีย

 ผลงานพากย์ 
 ซันชะซันโย (นิชิยามะ เซรินะ)
 วันสิ้นโลกนี้ทำอะไร ยุ่งหรือเปล่า มาช่วยเราได้ไหม (ไอเธอา ไมเซ วัลกัลลิส)
 สู้เพื่อฝัน ม้าสาวเดอร์บี้ (โทไกเทโอ)
 ไรเฟิลอิสบิวตีฟูล (โคกุระ ฮิการิ)
 ชีวิตเกษตรตามใจ ในต่างโลก (เซนา)
 ไอดอลมาสเตอร์ มิลเลียนไลฟ์! (อิบุกิ สึบาสะ)
# ไม ไอซาวะ
ไม ไอซาวะ (相沢 舞, あいざわ まい, 21 สิงหาคม เป็น นักพากย์และนักร้องชาวญี่ปุ่น เกิดที่โตเกียว อยู่สังกัดอาโอนิโปรดักชัน  ในฐานะนักร้องอยู่สังกัดวิกเตอร์เอ็นเทอร์เทนเมนต์

 ผลงานพากย์ 
 คุณครูจอมเวท เนกิมะ! (มุรากามิ นัตสึมิ)
 ลักกีสตาร์ (มิเนกิชิ อายาโนะ)
 MUNTO (ฮิดากะ ยุเมมิ)
 KIDDY GiRL-AND (อาลิซา)
 สามัญขยันรั่ว (นางาโนฮาระ มิโอะ)
 บันทึกมรณะ เกมล่าท้าอนาคต (อุริว มิเนเนะ)
 โตเกียว ESP (คุโรอิ โคบุชิ)
 ยูคิวโฮลเดอร์! (มุรากามิ นัตสึมิ)
 แกล้งนัก รักนะรู้ยัง? (ครูสอนศิลปะ)
# โคโนมิ โคฮาระ
โคโนมิ โคฮาระ (, 28 มิถุนายน 1992 -) เป็นนักพากย์และนักแสดงชาวญี่ปุ่น เกิดที่จังหวัดคานางาวะ อยู่สังกัดสำนักงานโอซาวะ

ผลงานพากย์
ซีรีส์อนิเมะ
ปีชื่อเรื่องบทพ.ศ. 2559Bakuon!!สมาชิกคลับบารากะมอน เกาะมีฮา คนมีเฮHaru Wada, นักเรียนหญิงโมบิลสูทกันดั้ม ไอรอน บลัด ออร์แฟนซ์นักเรียนพ.ศ. 2560ขอต้อนรับสู่ห้องเรียนนิยม (เฉพาะ) ยอดคนทาจิบานะ อากาเนะกูรุ กูรุ คาถาพาต๊องKukuri, Miucha (ep. 20)จันทร์เจ้าเราสอง มิซึโนะ อากาเนะพ.ศ. 2561ชมรมสาวรักสนุก โนมูระ คาสึมิสุดท้ายก็คือเธอ Koyomi KanouHanebado! Erena FujisawaSchool Babysitters Kirin Kumatsukaแกล้งนัก รักนะรู้ยัง? มินะ ฮิบิโนะพ.ศ. 2562Azur Lane HMS Sheffieldดาบพิฆาตอสูร คามาโดะ ฮานาโกะบทเรียนรักเส้นทางหัวใจ อาชิฮาระ มิอุฮิโตริ บจจิ โนะ มารูมารุ เซกัตสึยาวาระ ไคสารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~ ฟูจิวาระ จิกะอุตส่าห์มีคนมาชอบทั้งที ทำไมต้องเป็นยัยนี่ด้วยนะ คุซามิ รุนะ (สึกิมิ)สตาร์☆ทวิงเกิ้ล พรีเคียว Lala Hagoromo / Cure Milkyซอร์ดอาร์ตออนไลน์ อลิไซเซชั่น Fizelแกล้งนัก รักนะรู้ยัง? 2 มินะ ฮิบิโนะสาวน้อยลูกปีศาจ โยชิดะ ยูโกะ / ชามิโกะพ.ศ. 2563เรลกัน แฟ้มลับคดีวิทยาศาสตร์ Tดอลลี่Asteroid in Love Chikage Sakuraiจะยังไงภรรยาของผมก็น่ารัก คากิโนจิ จิโตเสะสารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~ ซีซั่น 2 ฟูจิวาระ จิกะมิวเคิลดรีมมี นานะจังศึกสุดท้ายของเธอกับผมคือจุดเริ่มต้นของโลกใบใหม่Kissing Zoa Nebulis IXSeton Academy: Join the Pack! ชิโช มิยูบิการเดินทางของคุณแม่มด แอมนีเซียพ.ศ. 2564ไดตะลุยแดนเวทมนตร์ Merleเกิดชาตินี้พี่ต้องเทพ ร็อกซี มิกูร์เดียเทสล่าโน้ต เนโงโระ โบตังแด่เธอผู้เป็นนิรันดร์ Oopaวีวี่ บทเพลงจักรกลกู้ศตวรรษ คิริชิมะ ยูสุกะไอ ไอ ไอ ไอศกรีม สต็อชชีWaccha PriMagi! Patanoพ.ศ. 2565รักอลวนคนสลับบ้าน อุมิโนะ ซาจิชุดกะลาสีของอาเคบิจัง โอกุมะ มิโนรุขอต้อนรับสู่ห้องเรียนนิยม (เฉพาะ) ยอดคน ฤดูกาลที่ 2ทาจิบานะ อากาเนะยุทธศาสตร์กู้ชาติของราชามือใหม่ Genia Maxwellในใจของคุโนอิจิ สึบากิ รินโดสารภาพรักกับคุณคางุยะซะดี ๆ -อุลตร้า โรแมนติก- ฟูจิวาระ จิกะคุณพนักงานคะ รับน้องผีไปช่วยเยียวยาไหมคะ เหมียวโกะปรินเซส คอนเนค! รี: ไดฟ์ ฤดูกาลที่ 2ยูนิแกล้งนัก รักนะรู้ยัง? 3 มินะ ฮิบิโนะสาวน้อยลูกปีศาจ ฤดูกาลที่ 2โยชิดะ ยูโกะ / ชามิโกะพ.ศ. 2566ออร์เคสตราบรรเลงฝันMari Tateishiจะยังไงภรรยาของผมก็น่ารัก ฤดูกาลที่ 2คากิโนจิ จิโตเสะสุขาวดีอเวจีMeiห้องเรียนวีรชนElizaพี่สาวจ้าวต่างโลก เริ่มต้นชีวิตร่วมเดินทางต่างโลกกับพี่สาวคุองเด็กใหม่แสนซื่อ รุกหนักขั้นสุดนิชิมุระ อากาเนะผู้กล้าโล่ผงาด ฤดูกาลที่ 3Atlaคำอธิษฐานในวันที่จากลา FRIEREN หัวหน้าหมู่บ้านดาบสืบลับฉบับคาโมโนะฮาชิ รอนChikori Monkiพ.ศ. 2567ขอต้อนรับสู่ห้องเรียนนิยม (เฉพาะ) ยอดคน ฤดูกาลที่ 3ทาจิบานะ อากาเนะบลูอาร์ไคฟ์ ดิ แอนิเมชันอะโรน่ายินดีที่ได้อยู่บ้านฟูจิโยชิฟูจิโยชิ ฮินาตะกระซิบรักเป็นทำนองร้องบอกเธอสึสึอิ มาริสูญสิ้นที่ต่างโลกยูริโกะเดลิโก เนิร์สเซอรีลาฟาเอโล เดลิโกวิญญาณคร่ำครวญอยากวางมือแล้วซิตริ สมาร์ทพ.ศ. 2568Aquarion: Myth of Emotionsอิจิกิ ซาโยะถูกเกณฑ์ไปต่างโลก: จากพนักงานเงินเดือนสู่หนึ่งในสี่จตุรเทพ!อุลมันดราบานสะพรั่งดั่งอสุราฮายาชิ จิอากิวิทช์วอทช์อูเรชิโนะ คูกุมิซัมเมอร์ พ็อกเกตส์นารุเซะ ชิโรฮะเรื่องฝันปั่นป่วยของผมกับซานต้าคลอสฮิเมจิ ซาระกำเนิดบาปทาโกปี้มารินะ
# อยากให้อยู่นานกว่านี้
อยากให้อยู่นานกว่านี้  เป็นภาพยนตร์แนวดราม่าข้ามพ้นวัยซึ่งออกฉายเมื่อ ค.ศ. 2022 เขียนบทและกำกับโดย Charlotte Wells นำแสดงโดย Paul Mescal, Frankie Corio, และ Celia Rowlson-Hall ดำเนินเรื่องในช่วงต้นคริสตทศวรรษ 2000s เป็นเรื่องราวของโซฟี เด็กหญิงอายุ 11 ปี ซึ่งเดินทางไปพักร้อนกับพ่อของเธอในรีสอร์ทแห่งหนึ่งในประเทศตุรเคีย ในวันก่อนวันคล้ายวันเกิดครบรอบ 31 ปีของพ่อ

ภาพยนตร์เรื่องนี้ออกฉายครั้งแรกในสหรัฐเมื่อ 21 ตุลาคม 2022 โดย A24 และในสหราชอาณาจักรเมื่อ 18 พฤษจิกายน 2022 โดย Mubi ได้รับคำชื่นชมจากนักวิจารณ์ โดยส่วนใหญ่ชื่นชมบทภาพยนตร์และงานกำกับของ Wells และการแสดงของ Mescal และ Corio โดย Mescal ได้รับการเสนอชื่อเข้าชิงรางวัลออสการ์ครั้งที่ 95 สาขานักแสดงนำชายยอดเยี่ยม นอกจากนี้ยังได้รับการจัดให้เป็นภาพยนตร์ที่ดีที่สุดเรื่องหนึ่งในปี 2022 โดย National Board of Review และได้รับการจัดให้เป็นภาพยนตร์ที่ดีที่สุดแห่งปีลำดับที่หนึ่งจากผลสำรวจของ Sight and Sound
อ้างอิง
# อลิซเกียร์เอจิส
อลิซเกียร์เอจิส  เป็นเกมมือถือญี่ปุ่น พัฒนาโดยพีระมิดและจัดหน่ายโดย Colopl ปล่อยเล่นในเดือนมกราคม พ.ศ. 2561 เกมได้รับการดัดแปลงเป็นออริจินัลวิดีโอแอนิเมชันโดยสตูดิโอโนแมดในเดือนกันยายน พ.ศ. 2564 รูปแบบเกมคอนโซลจากเกมมือถือชื่อเกมว่า อลิซเกียร์เอจิส ซีเอส: คอนแชร์โตออฟซิมูลาทริกซ์ (Alice Gear Aegis CS: Concerto of Simulatrix) จัดหน่ายโดยบริษัท Mages จำหน่ายสำหรับเครื่องเล่นนินเท็นโด สวิตช์, เพลย์สเตชัน 4 และเพลย์สเตชัน 5 ในเดือนกันยายน พ.ศ. 2565 ในประเทศญี่ปุ่น ตามด้วยการจำหน่ายทั่วโลกในปี พ.ศ. 2566 ซีรีส์อนิเมะโทรทัศน์ดัดแปลงชื่อเรื่องงว่า อลิซเกียร์เอจิส เอ็กซ์แพนชัน  ผลิตโดยสตูดิโอโนแมด ออกอากาศตั้งแต่เดือนเมษายนถึงมิถุนายน พ.ศ. 2566

 ตัวละคร 

 สื่อ 
 เกมมือถือ 

 วิดีโอเกม 

 อนิเมะ 

 รายชื่อตอน 

 หมายเหตุ
# สุลต่านออสมันที่ 3
ออสมันที่ 3 (Osmān-i sālis;‎ 2 มกราคม 1699 – 30 ตุลาคม 1757) เป็นสุลต่านแห่งจักรวรรดิออตโตมัน ตั้งแต่ปี 1754 ถึง 1757

ก่อนขึ้นครองราชย์

ออสมันที่ 3 พระราชสมภพ เมื่อวันที่ 2 มกราคม 1699 ในพระราชวัง Edirne เป็นพระโอรสในสุลต่าน มุสตาฟาที่ 2 และ เซห์สุวาห์สุลต่าน เขาเป็นลูกพี่ลูกน้องของสุลต่าน มาห์หมุดที่ 1 ในปี 1703 พระบิดาของพระองค์ถูกถอดถอนจากราชบัลลังก์ เขาจึงถูกส่งกลับมาที่ อิสตันบูล และถูกจำกัดบริเวณ ออสมันที่ 3 ถูกกักบริเวณยาวนานถึง 51 ปี

รัชสมัย

ออสมันที่ 3 ใช้ชีวิตเกือบตลอดชีวิตอยู่ในกับการถูกกักบริเวณ ทำให้พระองค์มีพฤติกรรมแปลกๆ เช่น พระองค์เกลียดเสียงดนตรี  และขับไล่กลุ่มนักดนตรีออกจากวัง ตามบันทึกของ บารอน เดอ โทส กล่าวว่า ออสมันที่ 3 เป็นคนที่ฉุนเฉียวง่าย และ เงียบขรึม 

เมื่อพระองค์ขึ้นครองราชย์สิ่งที่พระองค์ทำอย่างแรก คือ การโยกย้ายตำแหน่งเจ้าหน้าที่ระดับสูง เพื่อลดอำนาจของกลุ่มขุนนางที่มีอำนาจมาตั้งแต่รัชสมัยก่อนๆ 

พิธีการบรมราชาภิเษกถูกจัดขึ้นในวันที่ 14 ธันวาคม 1754 นักประวัติศาสตร์ไม่ได้บันทึกเหตุการณ์ในขณะนั้น เนื่องจากเกิดภัยหนาวอย่างรุนแรงที่คุกคามจักรวรรดิ งานจึงถูกเลื่อนมาช่วงเดือน มกราคม ปี 1755 ในปี 1757 ออสมันที่ 3 สร้างข้อตกลงอย่างสันติของการอยู่ร่วมกันของชาวยิว คริสต์ และ มุสลิม ในดินแดนศักด์สิทธิ์

ในปีที่ 2 ของรัชสมัย พระมารดาของพระองค์สิ้นพระชนม์ หลังจากนั้นในวันที่ 22 ธันวาคม 1756 พระโอรสองค์โตของพระองค์ เมห์เหม็ด ประชวรจนสิ้นพระชนม์ มีข่าวลือว่า องค์ชายเมห์เหม็ดอาจถูกลอบวางยาพิษโดยมหาอำมาตย์ โคเซ มุสตาฟา 

จากข้อสังเกตในช่วงเวลานี้ มีการส่งเสบียงเพื่อนำไปใช้ปราบปรามการโจรกรรมในแคว้นอนาโตเลีย และ รูมีเลียเป็นจำนวนมาก โดยเฉพาะกลุ่มแนวร่วม Headless beams โดยองค์สุลต่านมีความตั้งมั่นต้องการจัดการกับองค์กรนี้ และ มีการใช้มาตรการบางอย่างกับกลุ่มชนเผ่าที่ก่อความไม่สงบ โดนเฉพาะชนเผ่า อาร์มีเนีย เนื่องจากความไม่สงบในประเทศอิหร่าน โดยเฉพาะผู้นำราชวงศ์ คารามันน็อกลู ฮาซี มุสตาฟา อากะ ที่นำกองโจรล้อมเมือง ซิลวาส และ เอ็นซีรุม ภายหลังกองโจรถูกปราบ ผู้นำกองโจรถูกจับและถูกประหาร โดยหัวถูกส่งกลับมาที่อิสตันบูลในวันที่ 5 ธันวาคม 1755

สถาปัตยกรรม

ออสมันที่ 3 มีชื่อเสียงเรื่องที่พระองค์ได้สร้างมัสยิด Nuruosmaniye ได้สำเร็จ โดยมัสยิดนี้ได้เริ่มสร้างมาตั้งแต่สมัยสุลต่าน มาห์หมุดที่ 1
ในปี 1755 - 1756 พระองค์ได้สร้างพระราชวัง Uskudar และสวนขึ้นมา นอกจากนี้พระองค์ได้สร้างมัสยิด Ihsaniye  ภายหลังจึงถูกรวมเข้ามาเรียกว่า Ihsaniye 

ออสมันที่ 3 ได้สร้างบ่อน้ำพุ ขึ้นมาเช่นกันโดยให้ชื่อเดียวกับพระองค์ภายหลังมันก็ถูกทำลายลงใน 122 ปีต่อมาหลังจากที่ก่อสร้าง

สวรรคต

ออสมันที่ 3 สวรรคต ในคืนวันที่ 30 ตุลาคม 1757 ในช่วงเช้าวันเดียวกันญาติของพระองค์ มุสทาฟาที่ 3 ขึ้นครองราชย์แทน
# เชาต์เอาต์ทูมายเอ็กซ์
"เชาต์เอาต์ทูมายเอ็กซ์"  เป็นเพลงที่บันทึกเสียงโดยเกิร์ลกรุปชาวบริติช ลิตเทิลมิกซ์ ออกจำหน่ายเมื่อวันที่ 16 ตุลาคม 2016 ผ่านสังกัดไซโคมิวสิก เป็นซิงเกิลนำจากสตูดิโออัลบั้มชุดที่สี่ กลอรีเดส์ (2016) เป็นเพลงแนวแดนซ์ป็อปและพาวเวอร์ป็อป มีเนื้อหาเกี่ยวกับการเดินออกจากความสัมพันธ์ครั้งเก่าที่ไม่มีความสุข "เชาต์เอาต์ทูมายเอ็กซ์" ถูกยกให้เป็นเพลงที่สร้างพลังให้ผู้หญิงและเพลงชาติแห่งการเลิกรา และยังได้รับคำวิจารณ์เชิงบวกจากนักวิจารณ์ เนื่องด้วยเนื้อเพลงที่สร้างพลัง การผลิต และเสียงร้องของวง

"เชาต์เอาต์ทูมายเอ็กซ์" ขึ้นอันดับหนึ่งนานสามสัปดาห์บนชาร์ตซิงเกิลแห่งสหราชอาณาจักรและเป็นซิงเกิลอันดับหนึ่งเพลงเดียวในสหราชอาณาจักรที่ร้องนำโดยผู้หญิงในปีนั้น รวมถึงเป็นซิงเกิลแรกของลิตเทิลมิกซ์ที่ได้รับการยืนยันระดับแผ่นเสียงทองคำขาวสองครั้งและสามครั้งจากองค์กรตัวแทนอุตสาหกรรมสิ่งบันทึกเสียงบริติช (BPI) และยังครองสถิติเป็นซิงเกิลของเกิร์ลกรุปที่มียอดสตรีมมากที่สุดในสหราชอาณาจักร ในปี 2022 เพลงขายได้มากกว่า 2 ล้านในสหราชอาณาจักร กลายเป็นซิงเกิลที่ขายดีที่สุดของลิตเทิลมิกซ์จนถึงปัจจุบัน เช่นเดียวกับซิงเกิลของเกิร์ลกรุปที่ขายดีที่สุดเป็นอันดับสองในสหราชอาณาจักร รองจากเพลง "วอนนาบี" ของสไปซ์เกิลส์ ในงานประกาศรางวัลบริตอะวอดส์ครั้งที่ 37 เพลงได้รับรางวัลซิงเกิลบริติชแห่งปี

ลิตเทิลมิกซ์นำเพลง "เชาต์เอาต์ทูมายเอ็กซ์" ไปแสดงสดหลายครั้ง รวมถึงบีบีซีทีนอะวอดส์, จิงเกิลเบลเบล และบริตอะวอดส์ ซึ่งการแสดงของวงถูกจัดให้เป็นหนึ่งในการแสดงที่ดีที่สุดเท่าที่เคยมีมา

 การวางองค์ประกอบเพลง 
ตามโน้ตเพลงที่เผยแพร่โดยโซนี/เอทีวีมิวสิกพับบลิชชิงบนมิวสิกโน้ต.คอม ระบุว่า "เชาต์เอาต์ทูมายเอ็กซ์" กำหนดด้วยอัตราจังหวะ 4 4 (common time) เขียนด้วยคีย์เอฟไมเนอร์และเร็วปานกลางที่ 126 จังหวะต่อนาที เสียงของลิตเทิลมิกซ์ มีตั้งแต่ F3 ถึง A5 ด้านเนื้อเพลงเกี่ยวกับการก้าวข้ามความสัมพันธ์ในอดีต
# รักสุดฟินเลเวล 999 กับยามาดะคุง
เป็นซีรีส์มังงะญี่ปุ่นที่แต่งเรื่องและวาดภาพโดยมาชิโระ เผยแพร่ทางเว็บไซต์มังงะกุมมะ ของคอมิกสมาร์ตตั้งแต่เดือนมีนาคม พ.ศ. 2562 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 6 เมื่อเดือนตุลาคม พ.ศ. 2565 มังงะมีลิขสิทธิ์ในประเทศไทยโดยสำนักพิมพ์ฟีนิกซ์ ซีรีส์อนิเมะดัดแปลงผลิตโดยสตูดิโอแมดเฮาส์ ออกอากาศตั้งแต่เดือนเมษายนถึงมิถุนายน พ.ศ. 2566 ภาพยนตร์ฉบับคนแสดงมีกำหนดฉายในเดือนมีนาคม พ.ศ. 2568

 ตัวละคร 

 

 สื่อ 
 มังงะ 

 อนิเมะ 

 รายชื่อตอน